kombinácia lieku a vd
Dobrý deň. Chcem sa opýtať, či môžem užívať naraz lieky na alergiu (Dasselta) spolu s vitamínmi: c, železo, selén+zinok. Ďakujem.
Dobrý deň,
ďakujeme za Vašu otázku.
Pri súčasnom užívaní lieku Dasselta a uvedených výživových doplnkov neboli doposiaľ pozorované klinicky závažné interakcie, preto je súbežné užívanie možné. Výživové doplnky nepodliehajú klinickému skúšaniu, preto nemuseli byť prípadné interakcie pozorované.
Výživový doplnok Zinok + selén môže ovplyvniť vstrebávanie železa. Preto je pri uvedenej kombinácii produktov potrebné v užívaní dodržiavať 3-hodinový odstup.
Prajem pekný zvyšok dňa.
S pozdravom
Mgr. Emma Halás Haluščíková